

CONSILIUL LOCAL AL MUNICIPIULUI TIMIŞOARA   	           Aprobat,
Direcţia  de Asistenţă Socială Comunitară                  		           PRIMAR 
Nr.0090/09.01.2014			                                                      NICOLAE ROBU


R E F E R A T
privind aprobarea încheierii actului adiţional  de modificare şi prelungire cu un an  a Convenţiei- anexa la Hotărârea Consiliului Local al Municipiului Timişoara nr. 29/29.01.2008, încheiată între Consiliul Local al Municipiului Timişoara şi Fundaţia Timişoara '89


Fundaţia Timişoara '89, cu sediul în Municipiul Timişoara, Bvd. Revoluţiei, nr. 4 este organizaţie neguvernamentală, fără scop patrimonial, care furnizează servicii sociale destinate persoanelor aflate în situaţie de criză, în special persoanelor fără adăpost.
În anul 2008, Fundaţia Timişoara '89 a solicitat şi obţinut din partea Consiliului Local al Municipiului Timişoara susţinere financiară pentru desfăşurarea activităţilor sociale în comunitatea locală, conform  Hotărârii Consiliului Local al Municipiului Timişoara nr. 29/29.01.2008, privind aprobarea convenţiei între Consiliul Local al Municipiului Timişoara şi Fundaţia Timişoara '89 pentru susţinerea de servicii sociale. 
În anii 2009, 2010, 2011, 2012 şi 2013 Fundaţia Timişoara '89 a revenit cu solicitări de prelungire a Convenţiei amintite. În acest sens au fost emise Hotărârile Consiliului Local al Municipiului Timişoara nr. 16/27.01.2009, nr. 22/26.01.2010 şi nr. 71/01.03.201 privind aprobarea încheierii actului adiţional de prelungire cu câte un an a Convenţiei – anexă la Hotărârea Consiliului Local al Municipiului Timişoara nr. 29/29.01.2008, încheiată între Consiliul Local al Municipiului Timişoara şi Fundaţia Timişoara '89. În anul 2012, prin HCLMT nr. 28/31.01.2012 a fost incheiat actul adiţional de modificare, completare şi prelungire a Conventiei - anexa la Hotărârea Consiliului Local al Municipiului Timişoara nr. 29/29.01.2008. Pentru anul 2013,  s-a încheiat actul adiţional de prelungire a Convenţiei-anexă prin HCLMT nr.51/30.01.2013.
În prezent obiectul convenţiei constă în susţinerea financiară a Serviciului de Urgenţe Sociale prin:
· plata salariilor şi a contribuţiilor aferente unui număr de 6 angajaţi, conform sistemului de stabilire a salariilor de bază în sectorul bugetar după cum urmează : 1 post psiholog, 2 posturi asistent social, 1 post administrator, 1 post  bucătăreasă şi 1 post contabil;
· suportarea costurilor unei părţi din consumabile pentru birotică care se referă la costurile legate de hârtie şi de  cartuşe pentru imprimantă şi copiator. 
Direcţia de Asistenţă Socială Comunitară a realizat activitatea de monitorizare şi evaluare a serviciului susţinut financiar, începând cu anul 2008, ca urmare a obligaţiilor părţilor stabilite în convenţie. Rezultatele analizei activităţilor desfăşurate au demonstrat că acest serviciu:  funcţionează cu respectarea standardelor generale de calitate în domeniul furnizării de servicii sociale; oferă servicii adaptate nevoilor comunităţii; este vizibil în comunitatea locală; dispune de personal specializat capabil de a gestiona problemele asistaţilor; iniţiază parteneriate cu alţi actori sociali locali; asigură accesul egal la serviciile sociale pentru toate categoriile de beneficiari. Nu în ultimul rând, Fundaţia Timişoara 89 a fost recunoscută ca fiind de utilitate publică, conform Hotărârii Guvernului nr.68/20013, ceea ce conferă un prestigiu suplimentar şi subliniează capacitatea instituţională de a oferi servicii sociale adecvate. 
Prin adresa nr. SC2013-035538 din data de 09.12.2013, înregistrată la Primăria Municipiului Timişoara, Fundaţia Timişoara '89 solicită Consiliului Local al Municipiului Timişoara, aprobarea prelungirii cu un an a susţinerii financiare a activităţii Serviciului de Urgenţe Sociale, pentru anul 2014, prin:
· plata salariilor şi contribuţiilor aferente unui număr de 6 angajaţi cu normă întreagă, conform sistemului de stabilire a salariilor de bază în sectorul bugetar după cum urmează: 1 post psiholog, 2 posturi asistent social, 1 post administrator, 1 post bucătar, 1 post contabil;
· suportarea costurilor unei părţi din consumabile;
· suportarea  a jumătate din cheltuielile de întreţinere
Menţionăm că în perioada aprilie-mai 2014 Fundaţia se va muta într-o nouă locaţie pe str. Martir Gogu Opre într-un imobil dezafectat (fostă şcoală). Majoritatea resurselor financiare ale fundaţiei au fost folosite pentru a repara, renova şi dota noul centru de servicii sociale. Tot acest efort financiar a fost realizat fără a se cere contribuţii din fondurile consiliului local. Din acest motiv organizaţia solicită ca în anul 2014 să fie suportate jumătate din cheltuielile de întreţinere, în plus faţă de prevederile convenţiilor anterioare.   
Serviciile furnizate de Fundaţia Timişoara '89 se adresează persoanelor fără adăpost, o categorie de persoane în nevoie prezentă în număr mare în oraşul nostru. Conform legislaţiei din domeniul asistenţei sociale, autorităţile administraţiei publice locale sunt responsabile pentru înfiinţarea şi administrarea serviciilor sociale destinate persoanelor fără adăpost. Fundaţia Timişoara '89 are o mare experienţă în acest domeniu, iar garanţia calităţii serviciilor acordate o reprezintă faptul că asociaţia este acreditată pentru acest tip de servicii.  

Luând în considerare cele menţionate, în baza dispoziţiilor art. 136, alin (1), lit. a) din Legea 292/2011-Legea asistenţei sociale şi în conformitate cu prevederile art.36 alin (2), lit.d) şi  lit.e), alin. (6) lit. a) pct.2 şi alin (7), lit. a) din Legea  nr. 215/2001 privind administraţia publică locală,   

PROPUNEM:

Aprobarea încheierii actului adiţional de modificare şi prelungire  cu un an  a Convenţiei - anexa la Hotărârea Consiliului Local al Municipiului Timişoara nr. 29/29.01.2008, modificată şi completată prin H.C.L.M.T nr. 28/31.01.2012,   încheiată între  Consiliul Local al Municipiului Timişoara şi Fundaţia Timişoara '89, pentru susţinerea unor servicii sociale la nivelul Municipiului Timişoara, conform anexei.

